Atanque Juhn Emmanuel F. Oktubre 31, 2021

BSIT 3-4

Little Bad Boy: Binatang Rizal sa Europa (Reflection Paper)

Sa edad na 18, sa kagustuhan ni Rizal makapagtapos sa Espanya at sa matiyagang suporta in Paciano, si Jose Rizal ay naglayag patungong Europa upang doon magtapos ng medisina. Maraming dahilan kung bakit ditto ginusto ni Rizal magtapos. Ang isa sa pinaka malaking dahilan niya dito ay dahil sa realisasyon na hindi siya magkakaroon ng magandang estado kung siya ay magtatapos sa Pilipinas dahil sa kalgayan ng bansa noon sa kamay ng Espanya. Kasama ang iba niyang mga kaibigang pinoy na nakilala niya sa Europa, dito ni Rizal ginugol ang panahon ng kaniyang kabataan sa pag-aaral at paghahanda ng kaniyang sariling paraan ng paglaban para sa kaniyang bansa.

Si Rizal ay maraming naging tirahan sa Europa. Sa panahon noon ay mura pa ang renta para sa mga dormitoryo. Sa dokumentaryo ay makikita na si Rizal ay hindi lang mang isang bayani na siyang madalas ang nakikita natin kay Rizal. Makikita na si Rizal ay tao din nakagaya nang lahat. Tulad na lamang ng pagbisita niya sa Moulin Rouge na nagpapalabas ng makukulay na pagganap at mga show girls. Sa Europa din si Rizal ay nagkaroon ng babaeng niligawan at muntik na niyang mapkasalan. Dito rin niya nakilala si Juan Luna na nagging karibal pa niya sa pag-ibig. Si Rizal din ay nagkaroon din ng pagkakataon na manalo sa lottery nag nagpapakita na siya rin ay nagging isang gambler. Pinapakita dito na si Rizal man ay tulad din natin na may maga sariling kalokohan, ito ay hindi naging balakid sa pagkamit ng kaniyang pangunahing layunin na mahasa ang kaniyang espesyalisasyon sa pag-gagamot sa mata at ang pag-susulat ng mga akda patungkol sa kaniyang bansa.

Makikita sa dokumentaryo na lahat ng tinirhan ni Rizal ay may plaque upang sa pagkilala sa kaniya. Hindi man siya lubos na kilala sa Europa, may mga indibiduwal pa rin lubos siyang kinikilala at sinusubukang ikalat ang kaalaman tungkol kay Rizal. Nakakalungkot lang na sa Pilipinas ay kulang din ang pagpapalaganap ng mga turo at mga ipinaglalaban ni Rizal sa pnahon ngayon. Kilala lamang siya ngayon bilang ating national hero, ngunit bibihira lamang ang may lubos na may alam sa kung ano ba talaga ang ibig sabihin ng titulong ito at kung gaano kabigat ang titulong ito upang igawad sa isang tao. Sana ay lubos na makilala ng mga pinoy si Rizal upang sila ay mamulat din sa pagbibgay ng halaga sa ating bansa at pag-alaga sa kultura nito sa halip na lubos na magtuon ng pansin sa kultura ng ibang bansa.